|  |  |
| --- | --- |
|  | **„G R A D S U B O T I C A „**  Trg Slobode 1  **24000 Subotica** |

Datum: 19.09.2013. godine.

**P r e d m e t:**

**Zaključci Komisije za izmenu projekta adaptacije, rekonstrukcije i dogradnje «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici**

**ZAKLJUČCI**

U smislu Tačke 4, Zaključaka Skupštine grada Subotice o daljem toku izgradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici (broj: I-00-454-3/2011, Službeni list Grada Subotice, broj 50, od 27.10.2011. god.), konstatuje se sledeće:

1. Radovi koji su do sada realizovani tokom adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», izvedeni su u skladu sa Odobrenjem za izgradnju uz poštovanje zahteva datih u gore navedenim Zaključcima Skupštine.
2. Projektni zadaci za izradu Izmena i dopuna Glavnog projekta za adaptaciju, rekonstrukciju i dogradnju zgrade «NARODNO POZORIŠTE -NARODNO KAZALIŠTE - NÉPSZÍNHÁZ», obuhvataju zahtevanu redukciju volumena objekta tako što predviđaju ukidanje jedne etaže u delu objekta prema ulici Korzo i ukidanje tehničke etaže iznad pozorišnih sala. Ovi radovi, u skladu sa prethodnim Zaključkom, predstavljaju buduće radove koji su bili planirani prema Glavnom projektu iz 2007. godine, a od kojih se odustaje u okviru Izmena i dopuna Glavnog projekta što predstavlja redukciju volumena i visine objekta uz minimalne moguće troškove.
3. Prema projektima Izmena i dopuna glavnog projekta izrađenim u decembru 2010. godine, stari deo objekta (čeona kolonada, ulazni foaje i centralna scena) se vraća u svoj izvorni oblik uz poštovanje uslova (između ostalog: funkcionalno aktiviranje podruma i vraćanju izvornog kosog krova) koje propisuje nadležna institucija - Republički zavod za zaštitu spomenika kulture iz Beograda u skladu sa Članom 100. Stav 3. Zakona o kulturnim dobrima od velikog značaja (Sl.glasnik R Srbije broj 71/94) kojim je predviđeno da kada projekte i dokumentaciju izrađuje nadležni Zavod za zaštitu spomenika kulture (MZZSK) iz Subotice, uslove za preduzimanje mera tehničke zaštite utvrđuje Republički zavod za zaštitu spomenika kulture (RZZSK) iz Beograda.
4. Projektni zadaci za izradu Izmena i dopuna glavnog projekta za adaptaciju, rekonstrukciju i dogradnju zgrade «NARODNO POZORIŠTE -NARODNO KAZALIŠTE - NÉPSZÍNHÁZ», omogućavaju puno uvažavanje Zaključaka Skupštine grada koji se odnose na izgradnju dve scene koje zadovoljavaju produkcione kapacitete i zahteve za budući razvoj Narodnog pozorišta, kao i zahteve publike.
5. U okviru projektnih zadataka za izradu Izmena i dopuna Glavnog projekta za adaptaciju, rekonstrukciju i dogradnju «NARODNO POZORIŠTE -NARODNO KAZALIŠTE – NÉPSZÍNHÁZ», predviđeni su brojni uslužno komercijalni prostori u cilju oživljavanja pomenutih prostora i racionalne upotrebe novog objekta. U novoj koncepciji prostora u objektu odnos prostora namenjenog kulturno-umentničkim, pratećim i uslužno-komercijalnim delatnostima je približno 2/3 prema 1/3.

Prateći i uslužno komercijalni prostor može biti samo takve namene koja je kompatibilna ili u funkciji osnovne namene objekta, odnosno podržava kulturno umetnički sadržaj ustanove “NARODNO POZORIŠTE-NARODNO KAZALIŠTE-NEPSZINHAZ.

1. Projekti Izmene i dopune glavnog projekta omogućavaju uštede pri adaptaciji, rekonstrukciji i dogradnji zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u visini od približno 1/3 u odnosu na prvobitni Glavni projekat, odnosno za cca 8 miliona evra. Ušteda se zasniva, pre svega, na smanjenju volumena, smanjenju površine objekta, materijalizaciji i kroz smanjenja broja scena sa 3 na 2 i značajnim padom cena scenske tehnike i tehnologije na svetskom tržištu, koja danas ima svojstvo robe koja se može kupiti, a ne posebno naručiti.

Imajući u vidu navedeno, projektant se obavezuje da izmenama i dopunama projektno-tehničke dokumentacije predvidi predračunsku vrednost radova za radove koji predstoje i koji su neophodni za završetak objekta na nivou od cca. 10 mil. evra sa PDV-om, uvažavajući prethodne zaključke.

1. Tokom nastavka projektovanja i izgradnje obezbediće se informisanje javnosti grada Subotica putem stavljanja 3D prezentacije projekta cele zgrade i njenog pročelja na javni uvid.

**OBRAZLOŽENJE**

**Uvod**

Na osnovu Zaključaka Skupštine grada Subotice o daljem toku adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici (broj: I-00-454-3/2011, Službeni list Grada Subotice, broj 50, od 27.10.2011. god.) gradonačelnik Grada Subotica doneo je Rešenje o osnivanju Komisije za izmenu projekta adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici u sledećem sastavu:

1. Snežana Pejčić, predsednica
2. Rodoljub Đurić, član
3. Dragi Vučković, član
4. Miloš Nikolić, član
5. Jasmin Šečić, član
6. Geza Vaš, član
7. Laslo Joža član

U okviru svog zadatka Komisija je sprovela kompleksnu analizu svih dosadašnjih aktivnosti na projektovanju i izvođenju radova adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», sa ciljem da se utvrdi nivo usaglašenosti postojećih/važećih projektnih zadataka i izrađene projektno-tehničke dokumentacije sa svim zahtevima i zaključcima Skupštine Grada Subotica sa:

* 9-te vanredne sednice održane dana 27. oktobra, 2011. godine, ali i uvažavajući odluke sa 35-te sednice održane dana 25. aprila, 2007. godine, te maksimalno vodeći računa o racionalizaciji prostora i smanjenju troškova izgradnje i održavanja tokom ekspolatacije objekta.

**I GLAVNI PROJEKAT ZA ADAPTACIJU, REKONSTRUKCIJU I DOGRADNJU ZGRADE «NARODNO POZORIŠTE -NARODNO KAZALIŠTE - NÉPSZÍNHÁZ» U SUBOTICI**

Radovi na adaptaciji, rekonstrukciji i dogradnji zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici su započeti 04. juna 2007. godine prema potvrdi o prijavi izvođenja radova broj II-02-351-2455/2007 od 21. maja 2007. godine koju je izdala Opštinska uprava, Opštine Subotica, Služba za građevinarstvo. Uz Potvrdu su, između ostalog, priloženi su sledeći Glavni projekti adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», koji se čuvaju u arhivi Službe za građevinarstvo:

1. Opšta dokumentacija deo 1-O, Sveska 1, "YUSTAT PRO" Beograd, "FTN-ARHITEKTURA" Novi Sad i "PORTART d.o.o." Beograd, odgovorniprojektant: doc. dr Radivoje Dinulović, dipl. inž. arh.
2. Glavni arhitektonsko-građevinski projekat deo 2-A, Sveska 1: Tekstualni deo, Sveska 2: Grafički prilozi, "PORTART d.o.o." Beograd, odgovorni projektant: doc. dr Radivoje Dinulović, dipl. inž. arh.
3. Glavni projekat konzervatorskih i restauratorskih radova na zaštićenim delovima Pozorišta deo 3-Z, Sveska 1: Tekstualni deo, Sveska 2: Grafička dokumentacija, Međuopštinski zavod za zaštitu spomenika kulture, odgovorni projektant: mr Gordana Prčić Vujnović, dipl. inž. arh.
4. Glavni projekat konstrukcije sa statičkim proračunom deo 4-K, Sveska 1 i Sveska 2: Projekat konstrukcije novog dela objekta, Sveska 3: Projekat konstrukcije zaštićenog dela objekta, "North Engineering" Subotica, odgovorni projektant: Dražen Balažević, dipl. inž.građ.
5. Glavni projekat zaštite temeljne jame i susednih objekata deo 5-G, "Geoexpert" Subotica, odgovorni projektanti: dr Petar Santrač dipl. inž. građ. i Željko Bajić, dipl. inž. građ.
6. Glavni projekat elektrotehničkih instalacija deo 7-E, Sveska 1, Sveska 2, Sveska 3, Sveska 4: Glavni projekat elektroenergetskih instalacija, Sveska 5: Glavni projekat telekomunikacionih instalacija, Sveska 6: Glavni projekat trafostanice 2x1000 kVA 20/0.4 kV, "Elektroinženjering" Subotica, odgovorni projektant: Lazić Milorad, dipl. inž. el.
7. Glavni projekat termotehničkih instalacija deo 8-T, Sveska 1: Tekstualna dokumentacija, Sveska 2: Grafička dokumentacija, "Termoprojekt" Subotica, odgovorni projektant: Veselica Dragan, dipl. inž. maš.
8. Glavni projekat hidrotehničkih instalacija deo 9-H, Sveska 1: Glavni projekat V i K - tekstualni deo, Sveska 2: Glavni projekat V i K - graficki prilozi, Sveska 3: Glavni projekat V i K - graficki prilozi, Sveska 4: Glavni projekat drenažnog sistema za obaranje nivoa podzemnih voda, Zavod za komunalnu hidrotehniku "Akva-projekt" Subotica, ogovorni projektant: mr Isić Milorad, dipl. inž. građ.
9. Glavni projekat liftova deo 10-L, Sveska 1: Glavni projekat putničkog lifta Q=1000 kg, Sveska 2: Glavni projekat putničkog lifta Q=1600 kg, "SPB-Biro Projektovanje, revizije i nadzor" Beograd, odgovorni projektanti: Zoran Aćimović dipl. inž. el. i Bojović Sida dipl. inž. maš.
10. Elaborat protivpožarnih instalacija i zaštite deo 11-P, "Previ - Zaštita od požara" Subotica, odgovorni projektant Antal Kovač, dipl. inž. maš.

Na osnovu člana 2, Ugovora od 26.12.2006. godine o zajedničkom finansiranju od adaptacije, rekonstrukcije i dogradnje zgrade «NARODNO POZORIŠTE-NARODNO KAZALIŠTE-NÉPSZÍNHÁZ», u Subotici, navodi se da na osnovu predmera radova iz Glavnog projekta, ukupna vrednost radova adaptacije, rekonstrukcije i dogradnje zgrade «NARODNO POZORIŠTE-NARODNO KAZALIŠTE-NÉPSZÍNHÁZ», u Subotici iznosi cca 24.000.000,00 evra (u dinarskoj protivvrednosti), iz čega su proizašle sledeće ugovorne obaveze, ugovornih strana:

* Vlada R Srbije, - cca. 10.800.000,00 evra (u dinarskoj protivrednosti) (45%)
* Izvršno veće AP Vojvodina, - cca. 10.800.000,00 evra (u dinarskoj protivrednosti) (45%)
* Opština Subotica, Subotica, - cca. 2.400.000,00 evra (u dinarskoj protivrednosti) (10%)

Prema ovom glavnom projektu adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE-NÉPSZÍNHÁZ», u Subotici trebalo je da, po završetku adaptacije, rekonstrukcije i dogradnje, zgrada ima sledeće osnovne karkateristike:

* Korisna površina objekta:
  + Ukupna korisna površina zgrade za “novi” deo: 15419,12 m2
  + Ukupna korisna površina zgrade za “stari-zaštićeni” deo:

2078,41 m2

* + Ukupna korisna površina zgrade 17497,53 m2
* Deo površine namenjen komercijalnim sadržajima:

498,00 m2

* Gabarit-volumen objekta:
* Visina objekta prema ulici Korzo: 24,03 m
* Visina objekta prema Trgu Slobode: 28,83 m
* Visina objekta u centralnom delu objekta: 28,83 m
* Broj pozorišnih sala
* velika scena (do 550 mesta)
* koncertna dvorana (do 450 mesta)
* kamerna scena (do 150 mesta)

**II IZMENE I DOPUNE GLAVNOG PROJEKTA ZA ADAPTACIJU, REKONSTRUKCIJU I DOGRADNJU**

**ZGRADE «NARODNO POZORIŠTE -NARODNO KAZALIŠTE - NÉPSZÍNHÁZ»**

Na osnovu Zaključaka sa 35te sednice Skupštine Opštine Subotica održane dana 25. aprila, 2007. godine, zatim Izveštaja Komisije Republičkog zavoda za zaštitu spomenika kulture (RZZSK) iz Beograda o uvidu u stanje radova na objektu „Narodno pozorište“ u Subotici (Broj: 361/11 od 9. 11. 2007. god) i Rešenja RZZSK iz Beograda od 09.05.2008. godine pod brojem 10/966 «NARODNO POZORIŠTE -NARODNO KAZALIŠTE - NÉPSZÍNHÁZ» je kao Investitor pokrenulo aktivnosti na izmeni i dopuni Glavnog projekta.

U skladu sa raspoloživim finansijskim sredstvima Finansijera i dinamikom izvođenja radova Izmena i dopuna Glavnog projekta je podeljena prema sledećem:

1. Izmena i dopuna Glavnog projekta za “STARI - ZAŠTIĆENI” deo objekta, i
2. Izmena Glavnog projekta za “NOVI” deo objekta

**II.1 IZMENA I DOPUNA GLAVNOG PROJEKTA ZA “STARI - ZAŠTIĆENI” DEO OBJEKTA**

Prema Ugovoru o izradi Projekta izmena i dopuna Glavnog projekta i Izvođačkih projekata za “stari - zaštićeni” deo objekta za potrebe izvođenja radova na adaptaciji, rekonstrukciji i dogradnji zgrade «NARODNO POZORIŠTE -NARODNO KAZALIŠTE - NÉPSZÍNHÁZ»" u Subotici koji je potpisan između Naručioca: «NARODNO POZORIŠTE -NARODNO KAZALIŠTE - NÉPSZÍNHÁZ» u Subotici (Broj: 01-519, od 26. 5. 2008. god) i Izvršioca - Međuopštinski zavod za zaštitu spomenika kulture iz Subotice, Trg Slobode br.1/3, Subotica (Broj: 432-1/41, dana 23.05.2008.g.) izrađeni su sledeći projekti:

1. Izmena Glavnog arhitektonskog projekta i projekta vodovoda i kanalizacije za “zaštićeni” odnosno stari deo objekta koji se rekonstruiše, broj EZ-1/41 izrađen od strane Međuopštinskog zavoda za zaštitu spomenika kulture Subotica, 2010. g.
2. Izmena Glavnog projekta konstrukcije za “zaštićeni” odnosno stari deo objekta koji se rekonstruiše, broj EN-1320, izrađen od strane “North Engineering-a” iz Subotice, 2010.g.
3. Izmena i dopuna Glavnog projekta elektroinstalacija za “zaštićeni” odnosno stari deo objekta koji se rekonstruiše. broj E-74, izrađen od strane “Elektroinženjeringa” iz Subotice, 2010. g.
4. Izmena i dopuna Glavnog projekta termotehničkih instalacija za “zaštićeni” odnosno stari deo objekata koji se rekonstruiše. Broj EN-80, izrađen od strane “Termoprojekta” iz Subotice, 2010. g.
5. Izmena i dopuna Glavnog projekta zaštite od požara za “zaštićeni” odnosno stari deo objekta koji se rekonstruiše. broj EN-74/10-P izrađen od strane “Previ” iz Subotice, 2010. g.

Ovom Izmenom i dopunom Glavnog projekta adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici u svemu se udovoljilo:

a/ Zaključcima Skupštine opštine Subotica sa 35-te sednice održane 25. aprila 2007.g., koji se odnose na „stari - zaštićeni“ deo objekta koji je pod prvim stepenom zaštite, i to da se:

* *Pročelje sa 6 stubova, pozorišnim holom, reprezentativnim stepeništem i balskom dvoranom dalje ne ruši nego da se isti prema izmenjenom i dopunjenom Glavnom*

*projektu restaurira u izvornom obliku, i*

* *U postupku projektovanja, posebno fasade, angažuje Međuopštinski zavod za zaštitu spomenika iz Subotice*

b/ Rešenje Republičkog zavoda za zaštitu spomenika kulture (RZZSK) iz Beograda od

09.05.2008.g. pod brojem 10\966 i koje se odnose na „stari - zaštićeni“ deo objekta (koji je

pod prvim stepenom zaštite), u kome je između ostalog (nepotrebno izostavljeno),

zahtevano:

* *Mere tehničke zaštite za izradu projekta i izvođenja radova na prenameni podruma i vraćanju kosog krova na starim delovima objekta „Narodno pozorište - Narodno kazalište - Nepszinhaz“ u Subotici, koji nisu srušeni, mogu se preduzeti prema sledećim uslovima:*
  + *za navedene radove neophodna je izrada konzervatorskog projekta koji će sadržati i delove koji se odnose na konstruktivnu sanaciju, sanaciju od vlage, revitalizaciju i tehničku zaštitu objekta, elemenata i materijala,*
  + *konzervatorski projekat mora biti urađen i overen od strane nadležne ustanove zaštite i usklađen sa “Obaveznim sadržajem projekata i elaborata i obaveznoj dokumentaciji uz projekte i elaborate za preduzimanje mera tehničke zaštite i drugih radova na nepokretnim kulturnim dobrima propisanim od strane Republičkog zavoda za zaštitu spomenika kulture i usvojenim od strane Ministarstva kulture R Srbije”,*
  + *tokom radova mora se voditi stalan konzervatorski nadzor od strane lica koja imaju položen konzervatorski stručni ispit,*
  + *rešenje o određivanju konzervatorskog nadzora donosi teritorijalno nadležni Zavod za zaštitu spomenika kulture (u ovom slučaju to je MZZSK iz Subotice),*
  + *Podrum treba funkcionalno aktivirati. Moguća je ugostiteljska namena (pozorišni klub, ….) ili drugi sadržaji vezani za kulturu, ---- itd.*
  + *na bočne, sačuvane delove krila, starog pozorišta, vratiti krov izvornog oblika. Projektom predvideti neophodna prilagođavanja krovnih ravni centralnog dela zgrade objekta prema situaciji koju izaziva nova dogradnja,*
* *Investitor-podnosilac zahteva, je dužan izraditi projekat u svemu u skladu sa izdatim*

*uslovima iz tačke 1. ovog Rešenja,*

* *Po izradi projekta u skladu sa novim uslovima, podnosilac zahteva-Investitor je dužan*

*da na isto pribavi saglasnost Republičkog zavoda za zaštitu spomenika kulture iz*

*Beograda.*

* *Ovo Rešenje ne oslobađa podnosioca Zahteva-Investitora od pribavljanja i drugih*

*uslova, dozvola i saglasnosti predviđenih propisima o planiranju i izgradnji,*

Prema ovoj Izmeni i Dopuni Glavnog projekta adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici, po završetku adaptacije, rekonstrukcije i dogradnje, zgrada treba da ima:

* *Ukupnu korisnu površinu za “stari-zaštićeni” deo 2683,71 m2, umesto 2078,41*

*m2zbog funkcionalnog aktiviranja podruma za ugostiteljske namena (pozorišni klub,*

*….) ili drugi sadržaj shodno Rešenju Republičkog zavoda za zaštitu spomenika*

*kulture (RZZSK) iz Beograda od 09.05.2008.g. pod brojem 10\966, i*

* *Gabarit “starog - zaštićenog” dela objekta ( I nivo zaštite ostaje-rekonstruiše se) u*

*svemu, u izvornom obliku, iz 1854.g.*

Na ove projekte, između ostalih, saglasnost je dao Republički zavod za zaštitu spomenika kulture iz Beograda, putem Rešenja broj 2/2399 od 27. 10. 2010. g. čime je potvrđeno da su ispunjeni svi zahtevi iz Rešenja Republičkog zavoda za zaštitu spomenika kulture (RZZSK) iz Beograda od 09.05.2008.g., pod brojem 10\966. Saglasnost je dao i MUP Srbije, Sektor za vanredne situacije, Rešenje broj 07/2-217-1161/11 od 19. 12. 2011. g.

Na osnovu ovih projekata je izvršena dopuna građevinske dozvole i prijava izvođenja radova po ovim projektima kod Gradske uprave, Služba za građevinarstvo, Potvrda broj IV-04/I-351-1374/2011 od dana 29. 12. 2011. g. Trenutno se prema ovoj građevinskoj dozvoli izvode radovi na “starom-zaštićenom” delu objekta.

**II.2 IZMENA GLAVNOG PROJEKTA ZA “NOVI” DEO OBJEKTA**

Shodno raspoloživim finansijskim sredstvima, koje je odobrio Upravni odbor Fonda za kapitalna ulaganja AP Vojvodine, dana 30.06. 2010. g., i projektnim zadatkom proizašlim iz Zaključaka Skupštine grada Subotica od 25.04.2007.g. i Rešenja Republičkog zavoda za zaštitu spomenika kulture iz Beograda od 09.05.2008.g., shodno Zakonu o javnim nabavkama, na osnovu odluka Upravnog odbora Fonda za kapitalna ulaganja AP Vojvodine i Upravnog odbora „ Narodnog Pozorišta - Narodnog kazališta - Nepszinhaz“ u Subotici, nakon sprovedene javne nabavke, sa Fakultetom tehničkih nauka-FTN iz Novog Sada, kao najpovoljnijim ponuđačem, je 24.01.2011 ugovorena izrada sledećih projekata:

1. Izmena Glavnog projekta za “novi” deo objekta:
   * Arhitektonski projekat,
   * Projekat konstrukcije,
   * Projekat elektrotehničkih instalacija,
   * Projekat termotehničkih instalacija,
   * Projekat hidrotehničkih instalacija,
   * Projekat scenske tehnike i tehnologije,
   * Projekat liftova,
   * Projekat zaštite od požara, i
   * Projekat bezbednost i zaštite na radu.
2. Glavni projekat spoljašnjeg uređenja terena,
3. Idejni projekat enterijera (novi deo objekta),
4. Glavni projekat enterijera (novi i stari deo objekta),,
5. Izvođački projekat za fasadu, i
6. Projekat izvedenog objekta.

Ovi Projekti, ugovoreni 24.01.2011 godine, su u fazi izrade sa stepenom gotovosti od oko 40%. i to:”

Izmena Glavnog projekta za “novi” deo objekta...........65%

Idejni projekat enterijera (novi deo objekta).................80%

Glavni projekat enterijera (novi i stari deo objekta)......25%”

Ova Izmena Glavnog projekta adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici kada bude izrađena-završena, po svom sadržaju će u svemu udovoljiti:

a/ Odluci Skupštine opštine Subotica sa 35-te sednice održane 25. aprila 2007.g., koja se odnose na „novi“ deo objekta:

* *Kroz dopunu projekta bočnih delova objekta potrebno je uskladiti visinu objekta sa visinskom regulacijom okolnih objekata. Umesto ranije projektovane visine 28,83m, visinu objekta potrebno je smanjiti na 22,43 m, prema Trgu Slobode i na 18,3 m prema ulici Korzo, što predstavlja kote visine objekta do kojih je sada izgrađen. Ovim dopunama se znatno utiče na racionalizaciju objekta.*
* *U definisanju konačnog izgleda dela objekta pod trećim stepenom zaštite, materijalizacija i gabariti objekta treba da budu usklađeni sa zahtevima savremenog teatra i zahtevima urbanog okruženja.*
* *U postupku projektovanja fasada i enterijera potrebno angažovati i Međuopštinski zavod za zaštitu spomenika kulture iz Subotice.*
* *Shodno preporuci Skupštine opštine Subotica Predsedniku opštine, preispitani su ukupni kapaciteti objekta namenjeni* pratećim i uslužno-komercijalnim delatnostima *i taj deo je potrebno višestruko uvećati. Tako je potrebno umesto ranije projektovanih cca 5%, u izmenjenom projektu predvideti cca. 1/3 (ili cca. 33%) za* prateće i uslužno-komercijalne delatnosti*, od ukupne korisne površine prostora buduće zgrade, uvažavajući pritom princip* kompatibilnosti, odnosno funkciju osnovne namene objekta pozorišta.

b/ ZaključcimaSkupštine grada Subotice o daljem toku adapticije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici (broj: I-00-454-3/2011, Službeni list Grada Subotice, broj 50, od 27.10.2011. god.)

* *Izmenjenom projektno-tehničkom dokumentacijom potrebno je predvideti dve scene: jednu veliku pozorišnu dvoranu i jedna manju scenu, što zadovoljava produkcione kapacitete i predviđeni budući razvoj Narodnog pozorišta, kao i zahteve publike. Ovaj koncept je bezrezervno prihvaćen od institucije «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici.*
* *Izmenjenim projektom treba redukovati volumen, odnosno visinu budućeg objekta, prema ulici Korzo i Trgu slobode, bez uklanjanja delova armirano-betonske konstrukcije prema ulici Korzo i Trgu Slobode, jer oni nisu ni izvedeni. Umesto ranije projektovane visine 28,83m, visina objekta se smanjuje na 22,43 m, prema Trgu Slobode i na 18,3 m prema ulici Korzo, na takav način da se objekat uklopi u visinske gabarite do sada izvedenih radova.*
* *Izmenjenim projektom potrebno je uvećati procenat prostora namenjenog za prateće i uslužno komercijalne delatnosti, posebno prema ulici Korzo i delimično prema Trgu slobode, u cilju oživljavanja pomenutih prostora i racionalne upotrebe novog objekta. Potrebno je predvideti, umesto ranije projektovanih cca 5%, 1/3 prostora (ili cca. 33%) za prateće i uslužno komercijalne delatnosti, od ukupne korisne površine prostora buduće zgrade.*

Nakon ove Izmene Glavnog projekta adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici, zgrada treba, da po završetku adaptacije, rekonstrukcije i dogradnje, ima sledeće osnovne karkateristike:

* Korisna površina objekta:
  + Ukupna korisna površina zgrade za “novi” deo: 11517,29 m2
  + Ukupna korisna površina zgrade za “stari-zaštićeni” deo:

2683,71 m2

* + Ukupna korisna površina zgrade 14201,00m2
* Deo površine namenjen sa pratećim i uslužno komercijalnim sadržajima: cca. 4700 m2 (sa tačno definisanim položajem i gabaritima tih prostora)
* Gabarit objekta:
* Visina objekta prema ulici Korzo: 18,30 m
* Visina objekta prema Trgu Slobode: 22,43 m
* Visina objekta u centralnom delu objekta:

22,43 m

* Broj scena je 2
* Velika pozorišna scena (do 550 mesta)
* Koncertna dvorana sa prostorom (otvor) za orkestar (do 450 mesta)

**III ZAVRŠNA RAZMATRANJA IZMENA I DOPUNA GLAVNOG PROJEKTA ZA ADAPTACIJU, REKONSTRUKCIJU I DOGRADNJU ZGRADE «NARODNO POZORIŠTE-NARODNO**

**KAZALIŠTE-NÉPSZÍNHÁZ»**

1. Shodno zaključcima Skupštine grada Subotice o daljem toku adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici (broj: I-00-454-3/2011, Službeni list Grada Subotice, broj 50, od 27.10.2011. god.) u cilju uštede sredstava, potrebno je da izmenjeni projekti u najvećoj mogućoj meri uvažavaju do sada izrađene projekte sanacije, adaptacije, rekonstrukcije i dogradnje predmetnog objekta, a posebno projekte sanacije i rekonstrukcije čeone kolonade, ulaznog foajea i centralne scene.
2. U skladu sa usvojenim načelima racionalnosti u svim fazama realizacije projekta, (projektovanje i izgradnja) potrebno je ispoštovati princip da nema naknadne potrebe za izradom novih izmena i dopuna Glavnih projekata adaptacije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici, već da su postojeće Izmene i dopune glavnih projekata u celosti sveobuhvatne jer:

* trebaju uvažiti do sada izrađene projekti sanacije, adaptacije, rekonstrukcije i dogradnje predmetnog objekta, posebno projekte sanacije i rekonstrukcije čeone kolonade, ulaznog foajea i centralne scene.
* je potrebno da u potpunosti budu uvaženi:

* + Zaključci Skupštine opštine Subotica sa 35te sednice održane 25. aprila 2007.g.,
  + Rešenje Republičkog zavoda za zaštitu spomenika kulture (RZZSK) iz Beograda od 09.05.2008.g.pod brojem 10\966, i
  + Zaključci Skupštine grada Subotice o daljem toku adapticije, rekonstrukcije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici (broj: I-00-454-3/2011, Službeni list Grada Subotice, broj 50, od 27.10.2011. god.)

1. Nakon izvršenih izmena Glavnih projekata, a na osnovu predmera radova iz Izmena glavnog projekta za “stari - zaštićeni” deo objekta i procene vrednosti radova iz Izmene glavnog projekta za “novi” deo objekata, ukupna vrednost radova rekonstrukcije, adaptacije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici prema izmenjenim i dopunjenim Glavnim projektima treba da iznosi cca. 16.000.000,00 evra (u dinarskoj protivvrednosti) čime bi se ostvarila značajna racionalizacija osnovnog Glavnog projekta, odnosno celokupne investicije za cca 33%.
2. Vlada Republike Srbije je do sada finansirala izvođenje radova u vrednosti 228.007.472,81 dinara a AP Vojvodina 257.870.879,67 dinara, pa ostaju ugovorne obaveze ugovornih strana za završetak radova rekonstrukcije, adaptacije i dogradnje zgrade «NARODNO POZORIŠTE -NARODNO KAZALIŠTE - NÉPSZÍNHÁZ», u Subotici i to, u procentima iskazano: R Srbija - 45%, AP Vojvodina - 45 % i Grad Subotica - 10 %, od ukupne vrednosti izgradnje objekta, prema Ugovoru o finansiranju.

Saglasni članovi komisije:

1. Snežana Pejčić, predsednica
2. Rodoljub Đurić, član
3. Dragi Vučković, član
4. Miloš Nikolić, član
5. Jasmin Šečić, član
6. Geza Vaš, član
7. Laslo Joža član